તેમને દરિયામાં ડૂબી રહેલાં જોઈને ફેરિયાઓએ ત્યાં ડ્યુટી પરના એક કૉન્સ્ટેબલને જાણ કરી હતી. તરત જ પોલીસ, નેવી અને લાઇફ-ગાર્ડ્સ દ્વારા બચાવ-કામગીરી શરૂ કરવામાં આવી હતી; પરંતુ દરિયાની પ્રચંડ ભરતી સામે કોઈનું કંઈ ચાલ્યું નહોતું. આ કેસની તપાસ કરી રહેલા પોલીસ-અધિકારી સમીર શેખે કહ્યું હતું કે ‘ભરતીને કારણે આ સિનિયર સિટિઝન મહિલાને બચાવી લેવાના તમામ પ્રયત્નો નિષ્ફળ ગયા હતા. સાંજે સાડાચાર વાગ્યા પછી ભરતી શમી ગઈ અને દરિયાનાં પાણી શાંત થયા બાદ કિનારાથી ૩૦ ફૂટ દૂર તેમનો મૃતદેહ પાણીમાં તરતો હતો. તેમને બહાર કાઢીને ગોકુલદાસ તેજપાલ હૉસ્પિટલમાં લઈ જવામાં આવ્યાં હતાં અને મૃત ઘોષિત કરવામાં આવ્યાં હતાં.’